પહેલાં માત્ર યુવતીઓના ફેશનેબલ વસ્ત્ર તરીકે ટ્રેન્ડી ક્લેક્શનમાં પ્રસ્થાપિત થયેલી કેપ્રી આજે કીડ્ઝ ક્લેક્શનથી માંડીને પુરૂષોના ફેશન ક્લેક્શનમાં સ્થાન પામી છે. બાળકોથી માંડીને યુવાનોની હોટ ફેવરિટ બની ગયેલી કેપ્રીની આટલી ડિમાન્ડ હોવાનું કારણ છે કે કેપ્રી એકદમ આરામદાયક પહેરવેશ બની ગઈ છે. ખાસ કરીને ગરમી કે વરસાદની સિઝનમાં થ્રી ફોર્થ, હાફ કે ની લેન્થ કેપ્રી આરામદાયક રહે છે. વળી મેન્સ કેપ્રીમાં આવતી અવનવી ફન્કી પ્રિન્ટ પણ કેપ્રી પંસદ કરવાનું એક મહત્વનું કારણ છે. યુવકો કેપ્રીમાં આર્મી ગ્રીન કે ખાખી કલર વધારે પસંદ કરે છે. તો કોલેજ ગોઇંગ બોયઝ ટી શર્ટ કે શર્ટ સાથે ચેક્સ અને પ્લેન કેપ્રી પહેરવાનું વધારે પસંદ કરે છે. હવે તો મોટી મોટી બ્રાન્ડ પણ કેપ્રીનું અલાયદું ક્લેક્શન મૂકતી હોય છે. કેપ્રીની લોકપ્રિયતા વધતા ગામઠી ડિઝાઇનથી માંડીને બાટિક, બોલ્ક પ્રિન્ટ અને હાથભરત ભરેલી એથનિક કેપ્રીનું પણ આગવું માર્કેટ વિકસ્યું છે.